KOMISJONI DIREKTIIV 2002/71/EÜ,

19. august 2002,

millega muudetakse lisasid nõukogu direktiivides 76/895/EMÜ, 86/362/EMÜ, 86/363/EMÜ ja 90/642/EMÜ teraviljas, loomses toidus ja teatavates taimsetes toiduainetes, kaasa arvatud puu- ja köögiviljas, sisalduvate ja nende pinnal esinevate pestitsiidide (formotioon, dimetoaad ja metüüloksüdemeteoon) jääkide piirnormide kehtestamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. novembri 1976. aasta direktiivi 76/895/EMÜ puu- ja köögiviljas sisalduvate ning nende pinnal esinevate pestitsiidide jääkide piirnormide kehtestamise kohta,1 viimati muudetud komisjoni direktiiviga 2002/66/EÜ2, eriti selle artiklit 5,

võttes arvesse nõukogu 24. juuli 1986. aasta direktiivi 86/362/EMÜ teraviljas ja selle pinnal leiduvate pestitsiidide jääkidele piirnormide kehtestamise kohta,3 viimati muudetud direktiiviga 2002/66/EÜ, eriti selle artiklit 10,

võttes arvesse nõukogu 24. juuli 1986. aasta direktiivi 86/363/EMÜ loomses toidus sisalduvate ning nende pinnal esinevate pestitsiidide jääkide piirnormide kehtestamise kohta,4 viimati muudetud direktiiviga 2002/66/EÜ, eriti selle artiklit 10,

võttes arvesse nõukogu 27. novembri 1990. aasta direktiivi 90/642/EMÜ taimset päritolu saadustes, sealhulgas puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta,5 viimati muudetud direktiiviga 2002/66/EÜ, eriti selle artiklit 7,

ning arvestades järgmist:

(1) Teravilja ja taimset päritolu saaduste, sealhulgas puu- ja köögiviljade puhul peegeldavad jääkide piirnormid minimaalset vajalikku pestitsiidide kasutamise taset, mis on vajalik põllukultuuride efektiivseks kaitsmiseks, pidades silmas, et jääkide tase oleks toksikoloogiliselt vastuvõetav ja võimalikult madal, ning jälgides keskkonnakaitse kaalutlusi ning hinnanguliselt tarbijate poolt toidu kaudu omandatavat pestitsiidide kogust. Loomsete toiduainete puhul peegeldavad jääkide piirnormid loomade poolt pestitsiididega töödeldud teravilja ja taimsete toodete tarvitamise taset ning mõningatel juhtudel ka veterinaarravimite tarvitamise otseseid tagajärgi. Ühenduse piirnormid esindavad selliseid ülempiire, mida võib eeldada mõistliku põllumajanduspraktika järgimise korral.

(2) Pestitsiidijääkide piirnorme tuleks jälgida ja vajadusel uutele andmetele tuginedes muuta. Piirnormid on fikseeritud analüütiliselt määratud alamtasemel juhtudel, mil taimekaitsevahendite ametlikult lubatud kasutamine ei too kaasa märgatavaid pestitsiidijääke toiduainetes või nende pinnal, või kui pestitsiidijääkide kasutamine pole ametlikult lubatud või kui liikmesriikide antud kasutusluba ei tugine vajalikele uurimisandmetele või kui kolmandates riikides toimuv vajalikele andmetele mittetuginev kasutus toob kaasa pestitsiidide jäägid toiduainetes, mis võivad siseneda ühenduse turule.

(3) Lähtudes murest pestitsiidide toiduga omastamise pärast, informeerisid mõned liikmesriigid komisjoni oma soovist korrigeerida dimetoaadi ja metüüloksüdemeteooni siseriiklikke piirmäärasid vastavalt direktiivi 90/642/EMÜ artiklile 8. Komisjonile esitati ettepanekuid ühenduse piirnormide läbivaatamiseks. Komisjon otsustas, et mõningate piirnormide muutmine on ajakohane, pidades silmas pestitsiidijääkidest lähtuvat võimalikku riski. Oluline on, et liikmesriigid võtaksid tarbija kaitseks kasutusele lisameetmeid. Dimetoaadi ja metüüloksüdemeteooni osas peavad liikmesriigid senise kasutuskorra üle vaatama vastavalt direktiivi 91/414/EMÜ6 artiklile 4, viimati muudetud komisjoni direktiiviga 2002/64/EÜ7, tagamaks, et pestitsiidide lubatud kasutamine ei viiks piirnormide ületamisele.

(4) Tarbijate eluaegset kokkupuudet käesolevas direktiivis käsitletavate pestitsiididega toiduainete kaudu on hinnatud ja mõõdetud vastavalt ühenduses kasutatavatele protseduurireeglitele ja tavadele, võttes arvesse Maailma Tervishoiuorganisatsiooni poolt avaldatud juhiseid.8 On välja arvutatud, et käesolevas direktiivis kehtestatud jääkide piirnormid ei põhjusta aktsepteeritava päevadoosi ületamist. Metüüloksüdemeteooni aktsepteeritav päevadoos (ADI) on 0,0003 mg/kehakaalu kg (JMPR 1989), ArfD (ägedat toimet esilekutsuv standarddoos) on 0,005 mg/kehakaalu kg, dimetoaadi aktsepteeritav päevadoos on 0,002 mg/kehakaalu kg (JMPR 1996), ARfD on 0,03 mg/kehakaalu kg.

(5) Vastavalt vajadusele on hinnatud tarbijate akuutset kokkupuudet kõnealuste pestitsiididega iga toiduaine kaudu, mis võib sisaldada nende pestitsiidide jääke. Hindamisel ja mõõtmisel on kinni peetud Euroopa Ühenduses kasutatavatest protseduurireeglitest ja tavadest ning võetud arvesse Maailma Tervishoiuorganisatsiooni juhiseid. On jõutud järeldusele, et käesolevas direktiivis sätestatud piirmäärade raamidesse jäävad pestitsiidide jäägid ei põhjusta ägedat toksilist mõju.

(6) Formotiooni kasutamise osas puuduvad ülemaailmsed andmed. Arvestades, et andmed selle aine jääkide taseme ja mürgisuse kohta on puudulikud, on mõistlik kõikide toodete osas fikseerida formotiooni piirmäärad analüütiliselt määratud alammäärale.

(7) Käesolevas direktiivis sätestatud formotiooni, dimetoaadi ja metüüloksüdemeteooni piirmäärade osas konsulteeriti ühenduse WTO kaubanduspartneritega ja nende kommentaarid piirmäärade taseme suhtes võeti arvesse.

(8) Arvestati taimede teaduskomitee arvamustega, eriti nende nõuannete ja soovitustega, mis käsitlesid pestitsiididega töödeldud toiduainete tarbijate kaitsmise metodoloogiat.

(9) Seega tuleks muuta direktiivide 76/895/EMÜ, 86/362/EMÜ, 86/363/EMÜ ja 90/642/EMÜ lisasid.

(10) Käesolevas direktiivis sätestatud meetmed on kooskõlas toiduahela ja loomatervishoiu alalise komitee seisukohtadega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/895/EMÜ II lisast jäetakse välja "dimetoaadi", "ometoaati", "formatiooni", "metüüloksüdemeteooni", "demeton-S-metüüli" ja "demeton-S-metüülsulfooni" käsitlevad kanded.

Artikkel 2

Direktiivi 86/362/EMÜ II lisa A osasse lisatakse järgmised read:

Pestitsiidide jäägid Piirnormid (mg/kg)

"Metüüloksüdemeteoon (metüüloksüdemeteoon ja demeton-S-metüülsulfoon väljendatud metüüloksüdemeteoonina) 0,1 Oder ja kaer 0,02* Muu teravili

Dimetoaad (dimetoaad ja ometoaat väljendatud dimetoaadina) 0,3 Nisu, rukis ja tritikale 0,02* Muu teravili

Formotioon 0,02* Teravili

* Näitab analüütiliselt määratud alammäära."

Artikkel 3

Direktiivi 86/363/EMÜ II lisa B osasse lisatakse järgmised read:

Pestitsiidide jäägid Piirnormid (mg/kg)

Liha (sh rasva), lihatoodete, rupskite ja loomarasva puhul, mis on loetletud I lisas järgnevate koondnomenklatuuri koodide all nr 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 ja 1602 Piima ja piimatoodete puhul, mis on loetletud I lisas järgnevate koondnomenklatuuri koodide all nr 0401, 0402, 0405 00 ja 0406 Värskete koorega munade, linnumunade ja rebude puhul, mis on loetletud I lisas järgnevate koondnomenklatuuri koodide all nr 0407 00 ja 0408

"Metüüloksüdemeteoon (metüüloksüdemeteoon ja demeton-S-metüülsulfoon väljendatud metüüloksüdemeteoonina) 0,02* 0,02* 0,02*

* Näitab analüütiliselt määratud alammäära."

Artikkel 4

Käesoleva direktiivi lisas loetletud jääkide piirnormid asendavad iga pestitsiidi puhul neid norme, mis on loetletud direktiivi 90/642/EMÜ II lisas.

Artikkel 5

Liikmesriigid jõustavad käesoleva direktiivi täitmiseks vajalikud õigusnormid hiljemalt 31. detsembril 2002. Liikmesriigid teatavad sellest viivitamata komisjonile.

Liikmesriigid kohaldavad neid norme alates 1. jaanuarist 2003.

Kui liikmesriigid need meetmed võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi sätestavad liikmesriigid.

Artikkel 6

Käesolev direktiiv jõustub seitsmendal päeval pärast Euroopa Ühenduste Teatajas avaldamist.

Artikkel 7

Käesolev direktiiv on adresseeritud liikmesriikidele.

Brüssel, 19. august 2002

Komisjoni nimel

komisjoni liige

David BYRNE

1 EÜT L 340, 9.12.1976, lk 26.

2 EÜT L 192, 20.7.2002, lk 47.

3 EÜT L 221, 7.8.1986, lk 37.

4 EÜT L 221, 7.8.1986, lk 43.

5 EÜT L 350, 14.12.1990, lk 71.

6 EÜT L 230, 19.8.1991, lk 1.

7 EÜT L 189, 18.7.2002, lk 27.

8 Juhised pestitsiidijääkide toidu kaudu omandamise hindamiseks (läbi vaadatud), koostatud GEMS/Food Programme poolt koostöös pestitsiidijääkide Codex Komiteega, avaldatud Maailma Tervishoiuorganisatsiooni poolt 1997. aastal (WHO/FSF/FOS/97.7).

LISA

Rühmad ja üksiktoodete näited, mille suhtes kohaldatakse jääkide piirnorme Pestitsiidide jäägid ja jääkide piirnormid (mg/kg)

Formotioon Metüüloksüdemeteoon (metüüloksüdemeteoon ja demeton-S-metüülsulfoon väljendatud metüüloksüdemeteoonina) Dimetoaad (dimetoaad ja ometoaat väljendatud dimetoaadina)

1. Puuvili, värske, kuivatatud või kuumtöötlemata, külmutatud, suhkrulisandita; pähklid 0,02*

i) TSITRUSVILJAD 0,02* 0,02*

Greipfruudid

Sidrunid

Laimid

Mandariinid (sh klementiinid ja samalaadsed hübriidid)

Apelsinid

Pomelod

Muud

ii) PÄHKLIPUU VILJAD (koortega või koorteta) 0,05* 0,05*

Mandlid

Parapähklid

Kašupähklid

Kastanid

Kookospähklid

Sarapuupähklid

Makadaamiapähklid

Pekaanipähklid

Piiniapähklid

Pistaatsiad

Kreeka pähklid

Muud

iii) ÕUNVILJAD 0,02* 0,02*

Õunad

Pirnid

Küdooniad

Muud

iv) LUUVILJAD 0,02*

Aprikoosid

Kirsid 1

Virsikud (sh nektariinid ja samalaadsed hübriidid)

Ploomid

Muud 0,02*

v) MARJAD JA VÄIKESED PUUVILJAD 0,02* 0,02*

a) Laua- ja veiniviinamarjad

Lauaviinamarjad

Veiniviinamarjad

b) Maasikad (v.a metsmaasikad)

c) Koguviljad (v.a metsamarjad)

Murakad

Põldmurakad

Logani murakad

Vaarikad

Muud

d) Muud väikesed puuviljad ja marjad (v.a metsmarjad)

Mustikad

Jõhvikad

Sõstrad (punased, mustad ja valged)

Karusmarjad

Muud

e) Looduses kasvavad marjad ja viljad

vi) MITMESUGUST 0,02*

Avokaadod

Banaanid

Datlid

Viigimarjad

Kiivid

Kääbusapelsinid

Litšid

Mangod

Oliivid 2

Kannatuslille viljad

Ananassid

Granaatõunad

Muud 0,02*

2. Köögiviljad, värsked või kuumtöötlemata, külmutatud või kuivatatud 0,02*

i) JUUR- JA MUGULVILJAD 0,02* 0,02*

Söögipeet

Porgand

Juurseller

Mädarõigas

Maapirn

Pastinaak

Juurpetersell

Redis

Aed-piimjuur

Maguskartul

Kaalikas

Naeris

Jamss

Muud

ii) SIBULKÖÖGIVILJAD 0,02*

Küüslauk

Sibul

Šalott

Talisibul 2

Muud 0,02*

iii) VILIKÖÖGIVILJAD 0,02* 0,02*

a) Maavitsalised

Tomatid

Piprad

Baklažaanid

Muud

b) Kõrvitsalised - söödav koor

Kurgid

Kornišonid

Kabatšokid

Muud

c) Kõrvitsalised - mittesöödav koor

Melonid

Patissonid

Arbuusid

Muud

d) Suhkrumais

iv) KAPSASKÖÖGIVILJAD

a) Õisik-kapsad 0,02*

Spargelkapsas (sealhulgas Calabrese)

Lillkapsas 0,2

Muud 0,02*

b) Peakapsad

Rooskapsas 0,05 0,3

Peakapsas 0,05 1

Muud 0,02* 0,02*

c) Lehtkapsad 0,02* 0,02*

Hiina kapsas

Lehtkapsas

Muud

d) Nuikapsas 0,05 0,02*

v) LEHTKÖÖGIVILJAD JA VÄRSKED MAITSETAIMED

a) Salat ja sarnased 0,05

Salatkress

Põldkännak

Salat 0,5

Eskariool (laialehine endiivia)

Muud 0,02*

b) Spinat ja sarnased 0,02* 0,02*

Spinat

Lehtpeet (mangold)

Muud

c) Ürt-allikkress 0,02* 0,02*

d) Salatsigur 0,02* 0,02*

e) Maitsetaimed 0,02 * 0,02 *

Aed-harakputk

Murulauk

Petersell

Lehtseller

Muud

vi) KAUNVILJAD (värsked) 0,02*

Oad (kaunadega)

Oad (kaunadeta)

Herned (kaunadega) 1

Herned (kaunadeta)

Muud 0,02*

vii) VARSKÖÖGIVILJAD (värsked) 0,02* 0,02*

Spargel

Hispaania artišokk

Seller

Apteegitill

Artišokk

Porrulauk

Rabarber

Muud

viii) SEENED 0,02* 0,02*

Kultuurseened

Looduses kasvavad seened

3. Kaunviljad 0,02* 0,02* 0,02*

Oad

Läätsed

Herned

Muud

4. Õliseemned 0,05* 0,05* 0,05*

Linaseemned

Maapähklid

Mooniseemned

Seesamiseemned

Päevalilleseemned

Rapsiseemned

Sojaoad

Sinepiseemned

Puuvillaseemned

Muud

5. Kartul 0,02* 0,02* 0,02*

Varajane kartul

Söögikartul

6. Tee (kuivatatud lehed ja varred, fermenditud või mitte, Camellia sinensis) 0,05* 0,05* 0,05*

7. Humal (kuivatatud), sh humalakäbi graanulid ja kontsentreerimata pulber 0,05* 0,05* 0,05*

* Näitab analüütiliselt määratud alammäära.